Anexa nr. 2

(Anexa nr. 4 la Ordinul ministrului sănătății nr. 63/2024)

GHIDUL FARMACISTULUI

pentru consiliere și eliberare în farmacia comunitară a dozei de antibiotic pentru 48 de ore

# Recomandări privind consilierea pacienților și eliberarea dozei de antibiotic pentru 48 de ore, după caz, în farmacia comunitară

*Aspecte introductive*

Prezentul ghid este destinat farmaciștilor care activează în farmaciile comunitare din România, în contextul aprobării OMS nr. 63/2024 *privind reglementarea metodologiei de monitorizare a prescrierii și eliberării la nivel național a medicamentelor din categoria antibiotice și antifungice de uz sistemic.*

Informațiile și situațiile prezentate în acest ghid reprezintă recomandări de urmat de către farmaciști. În practica de zi cu zi, farmaciștii pot întâlni cazuri particulare în care aceștia vor utiliza propria experiență și propriile cunoștințe, iar deciziile de comun acord cu pacientul vor fi luate în funcție de competența farmacistului, de nevoia de sănătate a pacientului și cu respectarea prevederilor legale.

Ghidul parcurge cele mai întâlnite afecțiuni pentru care pacienții se prezintă în farmacia comunitară cu simptome care pot necesita recomandarea unui tratament antibiotic, în concordanță cu DCI-urile aprobate prin OMS nr. 63/2024 și care pot fi eliberate de către farmacist pentru 48 de ore fără prescripție medicală. Pentru fiecare afecțiune, este detaliată următoarea structură:

1. Cui se adresează *(au fost alese categoriile cu risc mic de a prezenta efecte secundare sau mai puțin probabil să aibă comorbidități, să existe polipragmazie etc., și pentru care există deja ghiduri similare în alte țări)*

### Criteriile de excludere

1. Consilierea pacientului pe baza simptomelor descrise de pacient în cadrul discuției, care urmează schema logică decizională, în funcție de aceste simptome, și pentru care se eliberează fișa de asistență farmaceutică pentru fiecare caz în parte.

Criteriile de excludere au drept scop:

* evitarea amânării unui consult medical sau a unei intervenții medicale de către pacient atunci când riscul neadresării în urgență a unei afectiuni este foarte mare;
* evitarea confuziei cu alte afecțiuni care presupun un alt parcurs terapeutic, care este reglementat de alte protocoale/ghiduri sau este inclus în alte servicii medicale.

În aplicarea criteriilor de excludere, farmacistul va lua în considerare și accesibilitatea și disponibilitatea serviciilor medicale pentru pacient - dacă serviciile medicale necesare sunt disponibile în aria geografică, dacă sunt disponibile în timp util și dacă sunt adaptate posibilităților financiare ale pacientului (spre exemplu, pacient neasigurat). Astfel, farmacistul poate să decidă recomandarea unei doze de antibiotic pentru 48 de ore, în lipsa unei prescripții medicale, atunci când serviciile medicale nu sunt accesibile pacientului.

În cazul în care un pacient se află în una dintre situațiile descrise de criteriile de excludere, farmacistul se asigură că explică pacientului parcursul medical care trebuie urmat, precum și importanța și riscurile la care se supune dacă nu se adresează unui tip de asistență medicală conform recomandărilor.

Farmacistul aplică criteriile de excludere doar în măsura în care informațiile sau simptomele sunt prezentate complet și corect de către pacient.

Schema decizională este parcursă exclusiv pe baza simptomelor, semnelor sau altor detalii relevante furnizate, în funcție de percepția și subiectivitatea sa de către pacient.

În baza simptomelor sau semnelor relatate de pacient, farmacistul nu stabilește un diagnostic, ci îi aduce în atenție pacientului anumite aspecte care pot să indice o posibilă cauză a problemei de sănătate și de asemenea, subliniază întotdeauna importanța consultării unui medic.

Farmacistul are posibilitatea, respectiv dreptul (și nu obligația) de a recomanda și a elibera, în urma discuției cu pacientul și în funcție de simptomele relatate de pacient, o doză de antibiotic pentru 48 de ore, în lipsa unei prescripții medicale.

# Infecția necomplicată a tractului urinar

### Cui se adresează?

Consilierea și eliberarea unui antibiotic pentru infecție necomplicată a tractului urinar (ITU) se adresează:

### Pacientelor de sex feminin

* + Pacientelor cu vârsta mai mare de 16 ani

Pacienții de sex masculin care se adresează farmaciei comunitare cu o suspiciune de infecție urinară și simptome asociate vor fi îndrumați către medic, fiind posibile alte afecțiuni (spre exemplu, prostatită). În acest caz, farmacistul poate elibera produse care să amelioreze simptomele, precum antialgice sau antiseptice.

### Criterii de excludere a pacientelor:

* + sarcină sau suspiciune de sarcină
  + cateter urinar
  + simptome grave, relatate de pacientă, care pot indica afecțiuni renale (precum o suspiciune de pielonefrită) - spre exemplu, dureri de rinichi/ sensibilitate în zona lombară, mialgie, simptome asemănătoare gripei, febră (temperatură axilară > 37.9),

+/- frisoane, greață, vomă

* + tratament medicamentos în desfășurare pentru alte afectiuni
    - imunosupresoare
    - corticosteroizi sistemici
    - anticanceroase
  + tratament antibiotic în ultimele 3 luni cu nitrofurantoină, amoxicilină + acid clavulanic sau sulfamethoxazolum + trimethoprimum
  + tratament pentru ITU cu orice antibiotic în ultimele 3 luni
  + ITU recurentă (2 episoade în ultimele 6 luni, sau 3 episoade în ultimele 12 luni)

### Consilierea pacientei cu infecție necomplicată a tractului urinar în farmacia comunitară

La prezentarea în farmacie a unei paciente cu suspiciune de infecție necomplicată a tractului urinar, se vor verifica următoarele semne și simptome, pentru care este obligatorie îndrumarea pacientei către UPU/ serviciul de ambulanță sau alte tipuri de asistență medicală (medicul de familie, medicul specialist, centre de permanență, etc.):

* + Confuzia, vorbirea neclară, paliditatea, petele roșii pe piele, respirația accelerată, frecvența cardiacă crescută reprezintă un risc crescut de septicemie - farmacistul va îndruma pacienta către UPU sau serviciul de ambulanță.
  + Semne și simptome grave, relatate de pacientă, care pot indica afecțiuni renale (precum o suspiciune de pielonefrită\*, ITU complicată), pentru care farmacistul va îndruma pacienta către medicul de familie/ medicul specialist/ UPU/ centre de permanență, în funcție de gravitate:
    - Dureri de rinichi/ sensibilitate în zona lombară
    - Mialgie, simptome asemănătoare gripei
    - Febră raportată (temperatură axilară > 37.9), +/- frisoane
    - Greață, vomă

*\*pielonefrita reprezintă o infecție severă a tractului urinar superior, caracterizată prin apariția unui proces inflamator, la nivelul unuia sau ambilor rinichi, care, uneori, poate pune viața în pericol*

* + De asemenea, farmacistul va îndruma pacienta către medicul de familie sau medicul specialist și în următoarele cazuri:
    - Pacienta acuză secreții vaginale modificate apărute înaintea celor urinare: 80% din cazuri nu prezintă ITU, ci infecții vaginale
    - Pacienta acuză disconfort la nivelul uretrei sau cunoaște că suferă de uretrită, după contact sexual neprotejat sau substanțe iritante
    - Pacienta suferă de boli cu transmitere sexuală
    - Pacienta acuză simptome datorate atrofiei vaginale consecutive menopauzei (ex: mâncărime/ senzație de arsură vaginală)
    - Pacientă imunosuprimată (exemplu: radioterapie, chimioterapie, corticosteroizi sistemici, etc.)

În cazul în care pacienta se prezintă la farmacie cu următoarele simptome cheie:

* + Disurie (durere la urinare)
  + Nicturie și nu a mai avut în trecut (nevoia de a urina noaptea)
  + Urină tulbure la prima vedere,

care pot fi însoțite și de alte simptome, precum:

* + Urgența de urinare
  + Frecvența crescută de urinare
  + Hematurie vizibilă
  + Durere/ sensibilitate suprapubiană
  + Usturime la urinare
  + Senzația de golire incompletă a vezicii urinare

### farmacistul va decide de comun acord cu pacienta asupra pașilor de urmat, în funcție de gravitatea simptomelor:

* Pentru pacientele cu simptome ușoare, farmacistul poate să recomande antialgice, antiinflamatoare, antispastice, antiseptice urinare și autoîngrijire.
  + Pentru pacientele care nu prezintă niciun simptom cheie sau simptom suplimentar, este puțin probabil existența unei ITU și se recomandă autoîngrijire și produse care se adresează simptomelor prezentate.
  + Pentru pacientele care prezintă 1 simptom cheie, se recomandă și îndrumarea către medicul de familie sau medicul specialist, deoarece este posibilă ITU ca și oricare alt diagnostic.
* Pentru pacientele cu simptome moderat - severe, în cazul în care pacienta declară imposibilitatea contactării unui serviciu medical în timp util, farmacistul poate recomanda următoarele tipuri de tratament antibiotic:

## LINIA I:

### Nitrofurantoină 50mg la 6 ore

Se recomandă atenție la insuficiență renală, în cazul în care pacientul prezintă rezultatul analizelor realizate recent (dacă GFR < 45 ml/min/1.73m² se recomandă cu precauție și este contraindicată dacă GFR < 30 ml/min/1.73m²).

## LINIA II:

### Amoxicilină + acid clavulanic 500 + 125 mg la 8 ore

* + Amoxicilină + acid clavulanic 875 + 125 mg la 12 ore

Atenție la alergie la peniciline

## LINIA III:

### Sulfamethoxazolum + trimethoprimum 800 mg + 160 mg la 12 ore

Deși farmacistul poate să recomande o doză de antibiotic care acoperă 48 de ore, durata necesară de administrare pentru eficacitatea medicamentelor mai sus menționate este mai lungă, acest aspect este important de precizat pacientelor, pentru a se adresa medicului în vederea continuării tratamentului pe bază de prescripție medicală.

ATENȚIE!

* Sfătuiți pacientele care doresc examen de urină să recolteze proba înainte de

### administrarea antibioticului.

* În cazul tuturor pacienților: dacă simptomele se agravează rapid sau nu se îmbunătățesc în următoarele 48 de ore cu tratamentul recomandat, farmacistul va îndruma pacientul către medicul de familie sau medicul specialist.
* Pacientele peste 65 de ani prezintă frecvente simptome de nicturie cronică și incontinență urinară, care nu trebuie să fie confundată cu ITU.

Schemă logică decizională

# Infecție necomplicată a tractului urinar

**Semne și simptome**

**Îndrumați pacienta către UPU sau serviciul de ambulanță**

* DA ➔

**Risc crescut de septicemie**

Nu 

* DA ➔

**Îndrumați urgent pacienta către medicul de familie/ specialist sau UPU/ centre de permanență**

**Simptome grave care pot indica afecțiuni renale (precum o suspiciune de pielonefrită)**

Nu 

**Îndrumați pacienta către medicul de familie/ medicul specialist**

* DA ➔

**Oricare din următoarele:**

* **Secreții vaginale modificate apărute înaintea celor urinare**
* **Pacienta acuză disconfort la nivelul uretrei sau cunoaște că suferă de uretrită**
* **Simptome datorate atrofiei vaginale consecutive menopauzei**
* **Pacient imunosuprimat**

Nu 

|  |  |  |
| --- | --- | --- |
| Pacienta prezintă unul sau mai multe simptome/ semne cheie:   * Disurie (durere la urinare) Pacientele peste 65 ani – frecvente simptome de nicturie * Nicturie și nu a mai avut în trecut cronică și incontinență urinară, a nu se confunda cu ITU   (nevoia de a urina noaptea)   * Urina tulbure la prima vedere | | |
| Niciun simptom | 1 simptom | 2 sau 3 simptome |

Nu 

**Pacienta prezintă și alte simptome urinare:**

* **Urgența de urinare**
* **Frecvența crescută de urinare**
* **Hematurie vizibilă**
* **Durere/ sensibilitate suprapubiană**
* **Usturime la urinare**
* **Senzație de golire incompletă a**

**vezicii urinare**

* DA



Nu 

**Pentru pacientele cu simptome moderat - severe, farmacistul poate să recomande:**

1. **Nitrofurantoină 50 mg la 6 ore (! Insuficiență renală)**
2. **Amoxicilină + acid clavulanic 500 mg + 125 mg la 8 ore (! Alergie la peniciline) sau Amoxicilină + acid clavulanic 875 + 125 mg la 12 ore**
3. **Sulfamethoxazolum + trimethoprimum 800 mg + 160 mg la 12 ore**

**Pentru pacientele cu simptome ușoare, farmacistul poate să recomande antialgice, antiinflamatoare, antispastice, antiseptice urinare și autoîngrijire.**

**Decideți de comun acord cu pacienta asupra pașilor următori, în funcție de gravitatea simptomelor**

**ITU foarte probabil**

**(mai ales dacă sunt prezente și alte simptome urinare)**

**Îndrumați pacienta către medicul de familie/ medicul specialist**

**Posibil ITU ca și oricare alt diagnostic**

**Îndrumați pacienta către medicul de familie/ medicul specialist**

**ITU puțin probabil**

**Recomandați autoîngrijire și antialgice/ antispatice/**

**antiinflamatoare/ antiseptice etc.**

# Fișă de asistență farmaceutică - consilierea și eliberarea a dozei de antibiotic în caz de infecție necomplicată a tractului urinar, în farmacia comunitară

Data: ,

Declar pe proprie răspundere că toate datele și informațiile prezentate farmacistului sunt complete, corecte și corespund în totalitate realității.

Semnătură pacient:

### Numele și prenumele pacientului

Date de contact

Pacienta a declarat faptul că are vârsta peste 16 ani  Da

Simptomele descrise de pacientă (enumerați):

### Farmacistul a îndrumat pacienta către medicul de familie/ medicul specialist/ UPU/ serviciul de ambulanță/ centre de permanență, în urma discuției cu pacientul din care au rezultat următoarele:

* sarcină sau suspiciune de sarcină
* cateter urinar
* simptome grave care pot indica afecțiuni renale (precum o suspiciune de pielonefrită)
* tratament medicamentos în desfășurare pentru alte afectiuni
  + imunosupresoare
  + corticosteroizi sistemici
  + anticanceroase
* tratament antibiotic în ultimele 3 luni cu nitrofurantoină, amoxicilină + acid clavulanic sau sulfamethoxazolum + trimethoprimum
* tratament pentru ITU cu orice antibiotic în ultimele 3 luni
* ITU recurentă (2 episoade în ultimele 6 luni, sau 3 episoade în ultimele 12 luni)

### Alte informații oferite de pacient:

* alte afecțiuni de sănătate diagnosticate anterior de medicul specialist/de familie (ex. boală renală)
* alergii cunoscute la medicamente:  NU  DA\*

Dacă DA, vă rugăm enumerați (în special alergii la antibioticele care pot fi recomandate în acest caz):

### Farmacistul a recomandat următoarele:

* Medicamente cu acțiune antialgică, antiinflamatoare, antiseptică, antispastice.
* Măsuri de autoîngrijire
* Medicație antimicrobiană în doză de 48 de ore conform Ghidului farmacistului și a specificațiilor din OMS nr. 63/2024
* DA\*
* NU

*\*la bifarea Da, se completează următoarea declarație de către pacient, precum și Fișa de asistență farmaceutică* în situații de urgență, conform Procedurii CFR de eliberare a medicamentelor Rx în regim de urgență în farmacia comunitară:

DECLARAȚIE

Sub sancțiunile aplicate faptei de fals în declarații prevăzute de Legea nr. 286/2009 privind Codul penal, cu modificările și completările ulterioare, subsemnatul/subsemnata

domiciliat(ă) în , str. nr. , bl. , sc. , ap. , județul/sectorul , legitimat(ă) cu B.I./C.I. seria nr. , CNP , declar pe propria răspundere că nu am ridicat din altă unitate farmaceutică cantitatea maximă aferentă dozei pentru 48 de ore de medicament , în cursul acestui tratament.

Data

Semnătura pacientului/aparținătorului

Sunt de acord cu cele de mai sus,

Semnatura

# Durerea acută în gât

### Cui se adresează?

Consilierea și eliberarea de antibiotic pentru 48 de ore, după caz, pentru durerea acută în gât se adresează adulților și copiilor cu vârsta de peste 5 ani, care prezintă simptome specifice faringitei streptococice (bacteriene) detaliate în prezentul ghid și punctate prin scorul FeverPAIN.

### Criterii de excludere a pacienților:

La prezentarea în farmacie a unui pacient cu suspiciune de durere acută în gât, se vor verifica următoarele semne și simptome, pentru care este obligatorie îndrumarea pacientului către UPU/ serviciul de ambulanță sau alte tipuri de asistență medicală (medicul de familie, medicul specialist, centre de permanență, etc.):

* + Simptome relatate de pacient care pot indica suspiciune de epiglotită - disfagie, disfonie, salivare, agitație
  + Stridor (respirație zgomotoasă, stridentă)
  + Simptome relatate de pacient care pot indica o suspiciune de infecție virală, care poate să prezinte și erupție (spre exemplu, scarlatina), sau simptome relatate de pacient care pot indica abces parafaringian sau febră glandulară (a se vedea detaliile de mai jos)
  + Suspiciune de cancer orofaringian
  + Pacient imunosuprimat (exemplu: radioterapie, chimioterapie, corticosteroizi sistemici, etc.)

În niciunul dintre cazuri, NU SE VA EXAMINA gâtul pacientului.

### Consilierea pacientului cu durere acută în gât în farmacia comunitară

Dacă pacientul nu se încadrează într-una din situațiile descrise la punctul 2, , pentru care este obligatoriu un consult medical, farmacistul va aplica Scorul FeverPAIN, prin care se va acorda 1 punct pentru fiecare simptom cheie raportat de pacient din următoarele:

* + Febră (peste 38°C măsurată axilar la domiciliu)
  + Purulență în gât

### Amigdale inflamate sever

* + Simptome care persistă de mai puțin de 3 zile
  + Fără tuse sau coriză (simptome de răceală)

### Farmacistul va decide de comun acord cu pacientul asupra pașilor de urmat, în funcție de scorul obținut și de gravitatea simptomelor:

* În toate situațiile, în cazul în care simptomele nu se îmbunătățesc în 3-5 zile sau dacă simptomele se agravează rapid, farmacistul va îndruma pacientul către medicul de familie sau medicul specialist.
* În toate situațiile, farmacistul va considera recomandarea unui tratament simptomatic OTC (antialgice, antiinflamatoare, anestezice sau antiseptice locale, etc.), suplimente alimentare sau alte produse pentru sănătate, precum și măsuri de autoîngrijire.

### Sfaturi de autoîngrijire pentru durerea în gât:

* + - gargară cu apă caldă și sărată (copiii nu ar trebui să încerce acest lucru)
    - hidratare (preferabil cu apă)
    - alimente reci sau moi
    - de evitat fumatul sau locurile cu fum
    - cuburi de gheață, acadele de gheață sau dulciuri tari (nu oferiți copiilor mici din cauza riscului de sufocare)
    - odihnă

### Medicaţie OTC:

* + - paracetamol sau ibuprofen (dacă nu sunt contraindicaţii sau alergii)
    - comprimate de supt/spray cu anestezic local, antiinflamator sau antiseptic
* În toate cazurile, farmacistul va lua în considerare în recomandările sale severitatea simptomelor și modul în care sunt percepute de către pacient, inclusiv impactul asupra calității vieții și asupra activităților zilnice, iar fiecare caz va fi tratat în mod individual și specific.
* În cazul unui scor de 0 sau 1, nu este necesară administrarea unui antibiotic. În cazul unui scor de 2 sau 3, administrarea unui antibiotic nu scurtează durata simptomelor și este puțin probabil să apară complicații chiar dacă nu se administrează terapie antimicrobiană.
* Pentru pacienții cu un scor de 4 sau 5, se va decide de comun acord cu pacientul următorii pași:
  + Pentru pacienții cu simptome minore se va considera ca primă linie tratamentul simptomatic și măsuri de autoîngrijire.
  + Pentru pacienții cu simptome severe farmacistul poate recomanda următoarele tipuri de tratament antibiotic, în doză pentru 48 de ore:

## LINIA I:

### Amoxilicină

* + COPII cu greutatea < 40 kg (RCP suspensie)
    - pentru copiii cu dificultăți de înghiţire, luați în considerare eliberarea formei de tip suspensie orală
    - 40-90 mg/kg/zi în 2 doze
  + ADULŢI, ADOLESCENŢI ŞI COPII cu greutatea > 40 kg (RCP comprimate)
    - 500 mg la 8 ore sau 750 mg până la 1 g la 12 ore
    - Pentru infecţii severe - 750 mg până la 1 g la 8 ore, timp de 10 zile

### Fenoximetilpenicilină

* + COPII < 12 ani (RCP suspensie): 10-15 mg/kg/doza la 8h, fără a depăşi doza de la adult.
  + ADULȚI, ADOLESCENȚI ŞI COPII > 12 ani (RCP comprimate)
  + Copii > 6 ani: 500 mg la 8-12 ore, fără a depăşi doza de la adult.
  + Adolescenţi (> 40 kg) şi adulţi (> 60 kg): 1000 mg la 8 ore
  + Adulţi, pacienţi obezi şi vârstnici: 1500 mg la 8 ore Tratamentul trebuie continuat încă 3 zile după remisia simptomelor. Pentru prevenirea apariţiei complicaţiilor, pacienţii cu infecţii streptococice trebuie să utilizeze medicamentul timp de cel puţin 10 zile.

## LINIA II:

### Cefalexin

* + Copii și adolescenți (5-12 ani): 25-50 mg/kg/zi, în doze divizate la 12h, fără a depăşi doza de la adult.
  + Adulţi, adolescenţi şi vârstnici cu funcţie renală normală: 250 mg la 6 ore sau 500 mg la 12 ore

Deși farmacistul poate să recomande o doză de antibiotic suficientă pentru 48 de ore de tratament, durata recomandată de tratament pentru medicamentele de mai sus este mai mare și este important de precizat pacienților, necesitatea de a se adresa medicului pentru continuarea tratamentului pe bază de prescripție medicală.

### Limitele temperaturii în funcție de locul de măsurare:

|  |  |  |
| --- | --- | --- |
| Temperatură | Limite normale (°C) | Febră (°C) |
| Rectală | 36.6-38 | >38 |
| Orală | 35.5-37.5 | >37.6 |
| Axilară | 34.7-37.3 | >37.4 |
| Timpanică | 35.7-37.7 | >37.8 |

Detalierea cazurilor în care farmacistul, pe baza simptomelor prezentate de către pacient, poată să excludă respectivul pacient de la eliberarea dozei de antibiotic și să îndrume pacientul către un furnizor de asistență medicală:

* Simptome raportate de pacient care indică posibil epiglotită:
* Debut brusc și sever de durere în gât și febră
* Dificultate la respirație, care se poate îmbunătăți atunci când pacientul se apleacă înainte (în special la copiii mici)
* Voce înfundată sau răgușită (în special la copiii mici)
* Stridor inspirator (sunet ascuțit la respirație) (în special la copiii mici)
* Durere și dificultate la înghițire (în special la copiii mai mari și la adulți)
* Salivare (mai ales la copiii mai mari și la adulți)
* Iritabilitate și agitaţie
* Simptome raportate de pacient care indică o suspiciune de infecție virală, care poate să prezinte și erupție (posibil scarlatină):
* Febră (poate fi prezentă și în durerea în gât)
* Ganglionii limfatici inflamaţi la nivelul gâtului (pot fi prezenţi și în durerea în gât)
* Limba încărcată cu un strat alb care mai târziu se dezvoltă în limba roșie cu aspect de căpșune
* Obrajii roșii (poate fi mai greu de văzut pe pielea mai închisă)
* Erupție cutanată roz-roșie care are o senzație de șmirghel (pe pielea mai închisă, erupția poate fi mai dificil de văzut, dar textura sa aspră ar trebui să fie evidentă)
* Piele roșie aprinsă în pliurile axilei, cotului și inghinal.
* Simptome raportate de pacient care indică un posibil abces parafaringian:
* Febră
* Dureri de gât
* Trismus (incapacitatea de a deschide gura)
* Voce înfundată
* Uvula deplasată (observat şi relatat de pacient)
* Amigdală mărită şi deplasată (observat şi relatat de pacient)
* Umflarea regiunii peri-amigdaliene (observat şi relatat de pacient)
* Simptome raportate de pacient care indică posibil febră glandulară (mai ales la adolescenți și adulți tineri):
* Temperatura corporală foarte ridicată (poate fi prezentă și în durerea în gât)
* Durere severă în gât (poate fi prezentă și în durerea în gât)
* Ganglioni inflamaţi (orice parte a gâtului) (pot fi prezenţi și în durerea în gât)
* Oboseală sau epuizare extremă
* Amigdalita care nu se îmbunătățește
* Semne și simptome raportate de pacient care indică posibil cancer:
* Ulcere bucale persistente
* Tumefacție unilaterală prezentă
* Incapabil de a înghiți
* Sângerare sau amorțeală în gură
* Pete roșii sau albe în gură
* Persoane cu vârsta peste 45 de ani cu voce răgușită inexplicabilă, care durează 3 săptămâni sau mai mult

*Criteriile de excludere pentru durerea acută în gât se referă la afecțiuni care pot necesita tratament antibiotic, dar care care necesită intervenție la un alt nivel al echipei de profesioniști ai sănătății.*

SCHEMA LOGICĂ DECIZIONALĂ Durerea acută în gât

**! Dacă simptomele se agravează rapid Îndrumați pacientul către medicul de familie/ specialist**

**LINIA I: Amoxicilină sau Fenoximetilpenicilină LINIA II : Cefalexin**

**Antibioticul nu este necesar**

Îndrumaţi pacientul către medicul de familie/specialist dacă simptomele nu se îmbunătăţesc după 1 săptămână

**Simptome severe:**

Considerați oferirea unui antibiotic

**Simptome minore:**

Considerați tratament simptomatic și măsuri de

autoîngrijire ca primă linie

**Antibioticul nu scurtează durata simptomelor**

Puțin probabil să apară complicații chiar dacă nu se administrează antibiotic

Îndrumaţi pacientul către medicul de familie/specialist dacă simptomele nu se îmbunătăţesc după 3-5 zile

**Semne și simptome**

* DA ➔

**Îndrumați pacientul către UPU sau serviciul de ambulanță**

* Suspiciune de epiglotită
* Stridor (respirație zgomotoasă, stridentă)

Nu 

* DA ➔

**Îndrumați pacientul către medicul de familie/ specialist**

* Semne și/sau simptome, relatate de pacient, care indică suspiciune de: scarlatină, abces parafaringian, febră glandulară?
* Semne și/sau simptome care indică cancer?
* Pacient imunosuprimat?

Nu 

* Febră (peste 38°C măsurată axilar la domiciliu)
* Purulenţă în gât
* Amigdale inflamate sever
* Simptome care persistă de mai puțin de 3 zile
* Fără tuse sau coriză (simptome de răceală)

**Scorul FeverPAIN 1 punct fiecare**

Farmacistul va decide de comun acord cu pacientul asupra pașilor de urmat, în funcție de scorul obținut și de gravitatea simptomelor

În toate cazurile – **tratament simptomatic** (antialgice, antiinflamatoare, anestezice sau antiseptice locale, etc.) și **măsuri de autoîngrijire**

**Scor 0 sau 1**

**Scor 2 sau 3**

**Scor 4 sau 5**

# Fișă de asistență farmaceutică - consilierea și eliberarea dozei de antibiotic pentru 48 de ore, după caz, pentru durerea acută în gât, în farmacia comunitară

Data ,

Declar pe proprie răspundere că toate datele și informațiile prezentate farmacistului sunt complete, corecte și corespund în totalitate realității.

Semnătură pacient: ,

Simptomele descrise de pacient (enumerați):

### Farmacistul a îndrumat pacientul către medicul de familie/ medicul specialist/ UPU/ serviciul de ambulanță/ centre de permanență, în urma discuției cu pacientul din care au rezultat următoarele:

* + sarcină sau suspiciune de sarcină
  + Simptome relatate de pacient care pot indica suspiciune de epiglotită - disfagie, disfonie, salivare, agitație
  + Simptome relatate de pacient care pot indica o suspiciune de infecție virală, care poate să prezinte și erupție (spre exemplu, scarlatina), sau simptome relatate de pacient care pot indica abces parafaringian sau febră glandulară
  + tratament medicamentos în desfășurare pentru alte afecțiuni:
    - imunosupresoare
    - corticosteroizi sistemici
    - anticanceroase
  + durere în gât/ amigdalită recurentă: 7 sau mai multe episoade semnificative în ultimele 12 luni, sau 5 sau mai multe episoade în fiecare dintre ultimii doi ani, sau 3 sau mai multe în fiecare dintre ultimii trei ani.

### Alte informații oferite de pacient:

* + alte afecțiuni de sănătate diagnosticate anterior de medicul specialist/de familie (ex. boală renală)
  + alergii cunoscute la medicamente:  NU  DA\*

Dacă DA, vă rugăm enumerați (în special alergii la antibioticele care pot fi recomandate în acest caz):

### Farmacistul a recomandat următoarele:

* + Tratament simptomatic (medicamente OTC cu acțiune antialgică, antiinflamatoare, antiseptică, antispastice, suplimente alimentare, etc.)
  + Măsuri de autoîngrijire
  + Medicație antimicrobiană în doză de 48 de ore conform Ghidului farmacistului și a specificațiilor din OMS nr. 63/2024
* DA\*
* NU

*\*la bifarea Da, se completează următoarea declarație de către pacient, precum și Fișa de asistență farmaceutică* în situații de urgență, conform Procedurii CFR de eliberare a medicamentelor Rx în regim de urgență în farmacia comunitară:

DECLARAȚIE

Sub sancțiunile aplicate faptei de fals în declarații prevăzute de Legea nr. 286/2009 privind Codul penal, cu modificările și completările ulterioare, subsemnatul/subsemnata

domiciliat(ă) în , str. nr. , bl. , sc. , ap. , județul/sectorul , legitimat(ă) cu B.I./C.I. seria nr. , CNP , declar pe propria răspundere că nu am ridicat din altă unitate farmaceutică cantitatea maximă aferentă dozei pentru 48 de ore de medicament , în cursul acestui tratament.

Data

Semnătura pacientului/aparținătorului

Sunt de acord cu cele de mai sus,

Semnatura

# Abcesul dentar

### Cui se adresează?

Consilierea și eliberarea de antibiotic pentru 48 de ore, după caz, pentru abcesul dentar se adresează adulților și copiilor cu vârsta de peste 12 ani (în special acelor persoane cu semne care pot indica o infecție diseminată sistemic, precum și pacienților cu diabet zaharat necontrolat).

### Criterii de excludere a pacienților:

* + Pacientul urmează un tratament chirurgical dentar sau are o complicație severă în urma unui astfel de tratament
  + Pacientul dorește tratament antibiotic doar pentru a scădea inflamația sau pentru a trata durerea dentară *(care pot fi ca urmare a unei proceduri dentare)* sau va urma o procedură dentară
  + Sarcină
  + Pacient imunodeprimat (ex: radioterapie, chimioterapie, corticosteroizi sistemici, etc.)

*Farmacistul poate să aplice prezentele criterii de excludere doar în măsura în care informațiile sunt prezentate complet și corect de către pacient, existând posibilitatea ca aceste criterii de excludere să nu poată să fie aplicate în toate cazurile.*

### Consilierea pacientului cu abces dentar în farmacia comunitară

Este important de precizat și reținut faptul că majoritatea infecțiilor și durerilor dentare pot fi tratate fără antibiotic, prin înlăturarea cauzei și drenarea infecției cu ajutorul unei proceduri dentare specifice (spre exemplu, extracția dentară).

De asemenea, antibioticele:

* nu previn complicațiile severe și nu pot înlocui tratamentul chirurgical necesar
* nu se utilizează înaintea unei proceduri dentare, doar pentru a scădea inflamația sau pentru a trata durerea dentară
* nu se utilizează înaintea procedurilor dentare pentru a preveni infecțiile post-operatorii.

La prezentarea în farmacie a unui pacient cu suspiciune de abces dentar, se vor verifica următoarele aspecte, pentru care farmacistul va îndruma pacientul către medicul stomatolog:

* Pacientul urmează un tratament chirurgical dentar sau are o complicație severă în urma unui astfel de tratament.
* Pacientul dorește tratament antibiotic doar pentru a scădea disconfortul provocat de inflamație sau pentru a trata durerea dentară *(care pot fi ca urmare a unei proceduri dentare)* sau va urma o procedură dentară

### Sarcină

* Pacient imunodeprimat (ex: radioterapie, chimioterapie, corticosteroizi sistemici, etc.)

în cazul acestor pacienți, farmacistul poate recomandatratament simptomatic,antiinflamator și/sau analgezic.

În cazul în care pacientul se prezintă la farmacie cu următoarele simptome și semne:

* durere dentară ce poate fi localizată, cu caracter acut, sever și persistent, care poate iradia spre ureche, maxilar sau gât
* sensibilitate dentară (spre exemplu la mestecare) și umflarea obrazului de deasupra dintelui afectat

În cazul acestor semne și simptome, netratată, infecția se poate extinde și determina semne de celulită în jurul *ochiului sau gâtului, poate apărea febră, tahicardie și adenopatii limfatice.*

### Farmacistul va decide de comun acord cu pacientul asupra pașilor de urmat, în funcție de gravitatea simptomelor:

* În toate situațiile, farmacistul poate considera recomandarea unui tratament simptomatic, antiinflamator și/sau analgezic, spre exemplu:
  + Ibuprofen 200- 400 mg la 6 - 8h (max. 2.4 g/zi)
  + Paracetamol 500 - 1000 mg la 4 - 6h, max. 4g/zi (dacă are insuficiență hepatică sau ciroză max. 2g/zi)
* Farmacistul poate recomanda următoarele tipuri de tratament antibiotic (întotdeauna însoțit de recomandarea consultului stomatologic), în doză pentru 48 de ore, pentru pacienții cu:
  + Infecții dentare severe
  + Infecție care diseminează cu semne sistemice (ex. tumefiere și umflarea feței, incapacitatea de a deschide gura, febră ≥ 38°C, tahicardie)
  + Pacienți cu diabet zaharat necontrolat (risc mai mare de complicații)

## LINIA I:

* Amoxilicină 500mg la 8h per os
* Fenoximetilpenicilină potasică 500mg la 6h pers os

### În caz de alergie la peniciline:

* Clindamicină 600-1800 mg pe zi, fracționat în 2, 3 sau 4 doze egale (posibilă rezistență locală, îndrumați pacientul și către medicul stomatolog)

Deși farmacistul poate să recomande o doză de antibiotic suficientă pentru 48 de ore de tratament, durata recomandată de tratament pentru medicamentele de mai sus este între 3 și 5 zile, în funcție de evaluarea medicului, și este important de precizat pacienților a se adresa medicului pentru continuarea tratamentului pe bază de prescripție medicală.

# SCHEMA LOGICĂ DECIZIONALĂ Abces dentar

* Pacientul urmează în perioada următoare un tratament chirurgical dentar sau are o complicație severă în urma unui astfel de tratament?
* Pacientul dorește antibiotic pentru a scădea disconfortul dat de inflamație sau durerea dentară?
* Pacientul urmează să aibă o procedură dentară și dorește să prevină cu antibiotic infecțiile post-operatorii?

DA  Nu 

**Tratament simptomatic**

* Ibuprofen 200- 400 mg la 6 - 8h (max. 2.4 g/zi)
* Paracetamol 500 - 1000 mg la 4 - 6h, max. 4g/zi (dacă are insuficiență hepatică sau ciroză max. 2g/zi)

**Semne și simptome**

* durere dentară ce poate fi localizată, cu caracter acut, sever și persistent, care poate iradia spre ureche, maxilar sau gât
* sensibilitate dentară (spre exemplu la mestecare) și umflarea obrazului de deasupra dintelui afectat
* Dacă este lăsat netratată, infecția se poate extinde și determina semne de celulită în jurul ochiului sau gâtului, poate apărea febră, tahicardie și adenopatii limfatice.

**ÎNDRUMARE SPRE MEDICUL STOMATOLOG**

+

**Antibioticele pot fi luate in considerare**

**(întotdeauna complementar procedurii dentare)**

* Infecții dentare severe
* Infecție care diseminează cu semne sistemice (ex. tumefiere și umflarea feței, incapacitatea de a deschide gura, febră

≥ 38°C, tahicardie)

* Pacienți cu diabet zaharat necontrolat (risc mai mare de complicații)

**ALERGIE LA PENICILINE**

DA  Nu 

**Clindamicină 600-1800 mg pe zi, fracționat în 2, 3 sau 4 doze egale**

**(posibilă rezistență locală, îndrumați pacientul și către medicul stomatolog)**

**Tratament antibiotic**

* Amoxicilină 500 mg la 8h per os
* Fenoximetilpenicilină potasică 500 mg la 6h per os

+

**Tratament simptomatic**

**Ibuprofen 200- 400 mg la 6 - 8h (max. 2.4 g/zi)**

**Paracetamol 500 - 1000 mg la 4 - 6h, max. 4g/zi (dacă are insuficiență hepatică sau ciroză max. 2g/zi)**

# Fișă de asistență farmaceutică - consilierea și eliberarea dozei de antibiotic pentru 48 de ore, după caz, pentru abcesul dentar, în farmacia comunitară

Data ,

Declar pe proprie răspundere că toate datele și informațiile prezentate farmacistului sunt complete, corecte și corespund în totalitate realității.

Semnătură pacient:

### Numele și prenumele pacientului

Date de contact

Pacientul/ aparținătorul a declarat că pacientul are vârsta peste 12 ani  DA Simptomele și semnele descrise de pacient (enumerați):

### Farmacistul a îndrumat pacientul către medicul stomatolog, în urma discuției cu pacientul din care au rezultat următoarele:

* sarcină sau suspiciune de sarcină
* tratament chirurgical dentar în derulare sau complicație severă în urma unui astfel de

tratament

* inflamație sau durere dentară *(care pot fi ca urmare a unei proceduri dentare în derulare)*

sau programat să aibă o procedură dentară

* pacient imunodeprimat (ex: radioterapie, chimioterapie, corticosteroizi sistemici, etc.)

### Alte informații oferite de pacient:

* alte afecțiuni de sănătate diagnosticate anterior de medicul specialist/de familie (ex. boală renală)
* alergii cunoscute la medicamente::  NU  DA\*

Dacă DA, vă rugăm enumerați (în special alergii la antibioticele care pot fi recomandate în acest caz):

### Farmacistul a recomandat următoarele:

* Tratament simptomatic (medicamente OTC cu acțiune antialgică, antiinflamatoare, etc. sau alte produse de sănătate)
* Măsuri de autoîngrijire
* Medicație antimicrobiană în doză pentru 48 de ore conform Ghidului farmacistului și a specificațiilor din OMS nr. 63/2024
  + DA\*
  + NU

*\*la bifarea Da, se completează următoarea declarație de către pacient, precum și Fișa de asistență farmaceutică* în situații de urgență, conform Procedurii CFR de eliberare a medicamentelor Rx în regim de urgență în farmacia comunitară:

DECLARAȚIE

Sub sancțiunile aplicate faptei de fals în declarații prevăzute de Legea nr. 286/2009 privind Codul penal, cu modificările și completările ulterioare, subsemnatul/subsemnata

domiciliat(ă) în , str. nr. , bl. , sc. , ap. , județul/sectorul , legitimat(ă) cu B.I./C.I. seria nr. , CNP , declar pe propria răspundere că nu am ridicat din altă unitate farmaceutică cantitatea maximă aferentă dozei pentru 48 de ore de medicament , în cursul acestui tratament.

Data

Semnătura pacientului/aparținătorului

Sunt de acord cu cele de mai sus,

Semnatura

# Bibliografie:

* The WHO AWaRe (Access, Watch, Reserve) antibiotic book – Infographics, December 2022
* NHS Pharmacy First Service, Acute sore throat patient group directions, Publicat 19 December 2023.
* REZUMATUL CARACTERISTICILOR PRODUSULUI Amoxicilină 500 mg capsule
* REZUMATUL CARACTERISTICILOR PRODUSULUI Amoxicilină Trihidrat 250 mg/5 ml pulbere pentru suspensie orală
* REZUMATUL CARACTERISTICILOR PRODUSULUI Ospen 500 comprimate filmate,

500.000 U.I.

* REZUMATUL CARACTERISTICILOR PRODUSULUI Ospen 400.000 U.I./5 ml suspensie

orală

* REZUMATUL CARACTERISTICILOR PRODUSULUI Keflex 250 mg/5 ml granule pentru suspensie orală
* REZUMATUL CARACTERISTICILOR PRODUSULUI Cefalexină 500 mg, capsule
* REZUMATUL CARACTERISTICILOR PRODUSULUI Klabax 250 mg/5 ml granule pentru suspensie orală
* REZUMATUL CARACTERISTICILOR PRODUSULUI KLABAX 500 mg comprimate filmate
* The WHO AWaRe (Access, Watch, Reserve) antibiotic book – Infographics, December 2022
* REZUMATUL CARACTERISTICILOR PRODUSULUI Amoxicilină 500 mg capsule
* REZUMATUL CARACTERISTICILOR PRODUSULUI Ospen 1000 comprimate filmate,

1.000.000 U.I.

* The WHO AWaRe (Access, Watch, Reserve) antibiotic book – Infographics, December 2022
* NHS Pharmacy First Service, Urinary tract infection patient group direction, Publicat 19 December 2023.
* REZUMATUL CARACTERISTICILOR PRODUSULUI Nitrofurantoina 100 mg comprimate
* REZUMATUL CARACTERISTICILOR PRODUSULUI Augmentin 500 mg/125 mg

comprimate filmate

* REZUMATUL CARACTERISTICILOR PRODUSULUI Sumetrolim 400 mg/80 mg